
ΔΕΛΤΙΟ ΤΥΠΟΥ
ΔΙΕΥΘΥΝΣΗΣ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΑΡΤΑΣ


Τρίτη, 3 Δεκεμβρίου 2024 -2η Εθνική συνάντηση πολλαπλασιαστών Eurodesk  

              Η ΔΙ.Π.Ε. Άρτας κατέχει τη θέση του πολλαπλασιαστή Eurodesk  ένα ευρωπαϊκό δίκτυο με δομές πληροφόρησης σε 36 χώρες και με περισσότερους από 1.500 εθνικούς, τοπικούς και περιφερειακούς εταίρους, το οποίο παρέχει στους νέους και σε όσους εργάζονται με νέους πρόσβαση σε ευρωπαϊκή και εθνική πληροφόρηση που ενισχύει τη μαθησιακή κινητικότητά τους. Απαντά σε ερωτήματα των νέων και παρέχει καθοδήγηση για όλη την Ευρώπη, καλύπτοντας ένα ευρύ φάσμα θεμάτων όπως σπουδές, κατάρτιση, εργασία, απασχόληση, εθελοντικές δραστηριότητες και ανταλλαγές νέων. Αποτελεί την πιο ολοκληρωμένη και προσιτή πηγή παροχής δωρεάν και on line πληροφόρησης σε νέους. 
Επιπλέον, το Δίκτυο Eurodesk διαχειρίζεται και υποστηρίζει, το περιεχόμενο της Ευρωπαϊκής Δικτυακής Πύλης της Νεολαίας, η οποία περιλαμβάνει άρθρα, νέα και εκδηλώσεις που αφορούν τους νέους τόσο σε εθνικό όσο και σε ευρωπαϊκό επίπεδο.  Παρέχει ποιοτική, έγκαιρη και ακριβή πληροφόρηση, με περιεχόμενο μεταφρασμένο σε 28 γλώσσες στους τομείς που σχετίζονται με την εκπαίδευση, τον εθελοντισμό, την απασχόληση, τη συμμετοχή, τον πολιτισμό, την υγεία, την κοινωνική ένταξη και τον κόσμο.
Το Eurodesk αποτελεί τμήμα της Εθνικής Μονάδας Συντονισμού του Προγράμματος Erasmus+ για τον τομέα της Νεολαίας που το διαχειρίζεται το Ίδρυμα Νεολαίας και Δια Βίου Μάθησης.
Η δεύτερη εθνική συνάντηση των πολλαπλασιαστών Eurodesk πραγματοποιήθηκε με μεγάλη επιτυχία στην Αθήνα, την Παρασκευή στις 29 Νοεμβρίου 2024. Μια συνάντηση που έλυσε απορίες, καθιέρωσε κατευθυντήριες γραμμές για το άμεσο μέλλον, αναπτύχθηκαν θέματα ποικίλλου ενδιαφέροντος που αφορούν στη νεολαία, όπως οι ευκαιρίες κινητικότητας νέων, η κάρτα νέων, το  youthpass και ζητήματα διαχείρισης, εκπροσώπησης και επικοινωνίας των δεδομένων eurodesk. 
 
Μετά την θερμή υποδοχή από την Εθνική Συντονίστρια του  Δικτύου Eurodesk, Καλλιόπη Δάλλα, στις 10.00π.μ., χρόνος που είχε ήδη καθιερωθεί για την  άφιξη συμμετεχόντων δεχθήκαμε ένα θερμό καλωσόρισμα και συστηθήκαμε, καθώς οι περισσότεροι δεν γνωριζόμαστε μεταξύ μας.

Εκλεκτοί συνεργάτες πλαισίωσαν την συνάντηση αυτή, διαθέσιμοι για πληροφορίες και ερωτήσεις καθώς και διευκρινιστικές συζητήσεις, αναγκαίες για όλους τους πολλαπλασιαστές.  
 	
 Στη συνέχεια δόθηκε χρόνος και  τέθηκαν Ερωτήσεις από τους συμμετέχοντες, οι οποίες απαντήθηκαν σαφώς και εμπεριστατωμένα από τους υπεύθυνους  στον κάθε τομέα.

Στο διάλειμμα  - Coffee break είχαμε την ευκαιρία όλοι οι πολλαπλασιαστές να συνομιλήσουμε και να γνωριστούμε μεταξύ μας, να ανταλλάξουμε ιδέες και να σχεδιάσουμε εποικοδομητικές  μελλοντικές δράσεις.

Στο τέλος τέθηκαν ερωτήσεις και δόθηκαν διευκρινήσεις για σχετικά με το Eurodesk θέματα.


		Για την ΔΙ.Π.Ε. Άρτας, Δρ. Κλεοπάτρα Ν. Βασιλείου

